**SLOVENŠČINA:**

**- vsak dan beri 10 minut glasno**

**1., 2. in 3. URA: NA EKSKURZIJI, SDZ/46, 47**

* **Pred branjem**
	1. Opiši staršem svojo pot do šole.

Razlago za neznane besede, ki se pojavijo v besedilu poišči na spletni strani **fran.si pravopis** te besede so: ekskurzija, rogoz, podrast, kozolec.

* **Branje, SDZ 2, str. 46, 47**
	1. Oglej si ilustracijo. Iz naslova in ilustracije povej, o čem bo pripovedovalo besedilo?
	2. Besedilo preberi, povej kar si si zapomnil/a.
	3. Starši naj ti postavijo vprašanja o prebranem besedilu, ti pa odgovarjaj v celih povedih.

Kam so odšli učenci 3. razreda? Kam so se odpravili iz šole? Kje so se ustavili?

Koga so opazovali? Kam jih je vodila pot od ribnika? Kaj je zagledal Miha nasproti stoletne smreke? Kaj so prešteli na štoru? Kaj so ugotovili, ko so prešteli letnice na štoru?

Kam so zavili v križišču? Kam so prišli po nekaj metrih? Kaj so opazovali v gozdu?

Kam so se vrnili iz gozda? Kaj je stalo ob poti do kmetije, na kateri živinjihovsošolec? Kako je sošolcu ime? Kdo jim je razkazal kmetijo? Po kateri poti so prišli do šole? Kje so se igrali?

* **Reševanje nalog**
	1. Reši 1. in 2. nalogo, v SDZ, STR. 47

Ti bereš besedilo, tvoj starš potuje s prstom po skici, in obratno.

V 2. nalogi pravilno dopolni povedi. Samostojno reši 3. nalogo.

* **Navodila za pripravo govornega nastopa ( naslednji dan)**

Imaš dve izbiri:

* + Na skici v tretji nalogi si izbereš pot in jo ustno pripraviš v obliki govornega nastopa.

**ALI**

* + Opišeš svojo pot od doma do šole in jo v obliki govornega nastopa predstaviš svojim domačim.

Pri govornem nastopu upoštevaš vsa pravila, ki smo se jih do sedaj naučili.

**4. IN 5. URA: NARCISA, SDZ/48**

Pogovarjaj se s starši, če si letos že opazil cvetenje narcis, na okoliških vrtovih in gredicah.

**Branje*,* SDZ 2, str. 48**

Branje besedila Narcisa

Preberi naslov, oglej si fotografijo in predvidi, kaj bo opisovalo besedilo.

- Tiho preberi besedilo.

Predstavi podatke, ki si si jih zapomnil/a.

- Besedilo prebereš še enkrat s starši tako, da berete po odstavkih.

Po branju se s starši pogovori o prebranem besedilu, s pomočjo vprašanj:

* Naštejte glavne sestavne dele narcise. Koliko cvetnih listov ima cvet? Kakšne barve so cvetni listi? Kaj pomeni, da je cvet someren? Kaj je v sredini cveta? Ali imajo tudi druge rastline privenček? Kaj je v privenčku? Kje stoji cvet? Kako visoko je steblo? Kaj je na steblu pod cvetom? Kaj ima narcisa v zemlji? Kaj raste iz čebulice? Kakšne so koreninice? Čemu služijo koreninice? Kje je čebulica čez zimo? Kaj zraste spomladi iz čebulice? Kje raste narcisa?
* Kje v Sloveniji je najbolj znano rastišče gorskih narcis? (Golica nad Jesenicami). Kaj pomeni, da so narcise na Golici zaščitene rastline? Na spletni strani poišči Golica nad Jesenicami in poglej fotografijo prečudovitih narcis.
* **Reševanje nalog v SDZ-ju, str. 48**

1. naloga

Samostojno rešijo nalogo v zvezke.

Odgovarjaš v celih povedih, paziš na pravopis in ločila, najprej pa

napiši naslov. Paziš na estetskost in čitljivost napisanega.

* **Razumevanje prebranega – Lilibi.si**

Čebelčka pri naslovu Narcisa te pripeljeta do nalog za razumevanje prebranega.

**6. IN 7. URA: POPRAVLJALNICA IGRAČ, B/44, 45**

* ***Pogovor s starši (prva šolska ura)***

*Pogovori se s starši, kaj se najraje igraš in katere so tvoje najljubše igrače?*

**Ali se ti je že katera igrača pokvarila ali polomila? Kaj si z njo naredil?**

 Mislim, da bi morali imeti popravljalnico igrač, tako kot so jo imeli v Velikem mestu. Te zanima, kaj je v zgodbi z naslovom Popravljalnica igrač napisala Bina Štampe Žmavc?

Ti boš bral samo odlomek te zgodbice.

* ***Branje odlomka,* Berilo, str. 44, 45**

Lahko ti eden od družinskih članov prebere odlomek v berilu, nato ga prebereš še sam.

Pogovor o prebranem odlomku, s pomočjo vprašanj:

Kateri dve skupini odraslih srečamo v odlomku?

Kdo spada v skupino resnih odraslih?

Kaj mislite, da počnejo ti resni ljudje v resnem življenju?

In česa ne počnejo ti ljudje? Kaj pa dedek, ki stoji za pultom čudežno spremenjenega paviljona? Kako je z njegovo resnostjo? Otroke je pogledoval dobrohotno. Kaj to pomeni?

Opišite njegovo trgovino, ki ni trgovina (ustno).

Kaj po vašem mnenju naredi dedek, ko mu otroci prinesejo pokvarjeno igračo?

* ***Tvorjenje zgodbe (druga šolska ura)***

Kako bi bilo, če bi v parku sredi tvojega mesta čez noč zrasla popravljalnica igrač? Zgodbo zapiši v zvezek. Zgodbi daj naslov, napiši kaj bi se dogajalo, ko bi nekdo odprl popravljalnico igrač v Postojni, v mestnem parku.